An greu pentru Regina Elisabeta a II-a. De la "divorțul“ Prințului Harry de Casa Regală, la criticile adresate Prințului Charles.
Prințul Harry și soția lui, Meghan, au anunțat că renunță la titulatura regală. Britanicii l-au acuzat pe Boris Johnson că nu a gestionat pandemia așa cum ar fi trebuit. În vizorul britanicilor a intrat și prințul Charles, după ce a apărut al patrulea sezon al serialului The Crown.
Ai zice că cea care poartă coroana Marii Britanii ar trebui să aibă o viață destul de liniștită. Ei bine, au fost câteva vești care au avut un impact destul de puternic pentru Regina Elisabeta a II-a în 2020. Iată care sunt cele mai importante.Nici nu au intrat bine în noul an, că Prințul Harry și soția lui, Meghan, au anunțat că renunță la titulatura regală. Următoarea veste proastă a venit de la fiul ei, prințul Charles, care a anunțat că s-a infectat cu SARS-COV-2.Supărați au fost și britanicii care l-au acuzat pe Boris Johnson că nu a gestionat pandemia așa cum ar fi trebuit. Dar Regina Elisabeta le-a transmis un mesaj oamenilor ca să îi mai liniștească: "Ar trebui să ne consolăm cu gândul că mai avem multe de îndurat, dar vor veni zile mai bune: vom fi din nou din nou cu prietenii noștri, vom fi din nou cu familiile noastre, ne vom întâlni din nou.“Dar criticile nu s-au oprit aici. În vizorul britanicilor a intrat și prințul Charles, după ce a apărut al patrulea sezon al serialului The Crown.Regina și-a sacrificat festivitățile de Crăciun și a rămas, pentru prima dată în 33 de ani, la castelul Windsor, alături de soțul ei, prințul Filip. Însă, nu a renunțat la mesajul tradițional pe care îl transmite în fiecare an.